Kayla Cromer

Kayla Cromer (San Jose, Kalifornia, 1998ko otsailaren 17a) estatubatuar aktorea da. 2020an, Matildaren papera lortu zuen Everything's Gonna Be Okay telesailean. Telesail batean protagonista autista bat antzezten duen lehen aktore autista da.

 Bizitza 
San Josen jaio zen Pam eta Reno Cromerren familian eta Morgan Hillen hazi zen. 9 urterekin paranormalarekin interesatzen hasi zen. Cromerrek kokapen ospetsuak ikertu ditu, hala nola, RMS Queen Mary eta Winchester etxea.

Gaztetan FBIko ikertzaile bihurtzeko asmoa suen, baina Keira Knightley Pirates of the Caribbean: The Curse of the Black Pearl filmean ikusi ondoren aktore lanetan hasi zen. 2017an Los Angelesera joan zen bere aktore ibilbidean zentratzeko.

 Ibilbidea 
South of Hell telesailean debutatu zuen 2015ean. Geroago Desert Dwellers eta Blood Orange filmetan eta Everything's Gonna Be Okay telesailean agertu zen. Okinawa izeneko filmean agertzekoa zen, baina 2018an ekoizpena hondatu egin zen zuzendariaren heriotzaren ondorioz. Gainera, modelo gisa lan egin zuen.

 Bizitza pertsonala 
7 urte zituela, diskalkulia, dislexia eta arreta-defizitaren eta hiperaktibitatearen nahasmendua diagnostikatu zizkioten, eta urte batzuk igaro ondoren autismoa. 2019ko Freeform Summiten bere diagnostikoa ezagutarazi zuen publikoki. Telesail batean protagonista autista bat antzezten duen lehen aktore autista da. Aktore izateaz gain, ekintzailea ere bada eta autista izateari estigma kendu nahi dio.

 Filmografia 

 Zinema 
+UrteaIzenburuaPertsonaia2016Desert DwellersGloria2017Blood OrangeTiffany

 Telebista 
+UrteakIzenburuaPertsonaiaOharrak2015South of HellMaria/Abigail gaztea2 ataletan2017Ghost BrothersBere buruaAtal batean2020-2021Everything's Gonna Be OkayMatilda Moss2023Monster HighTwyla Boogeyman (ahotsa)5 ataletan

 Erreferentziak 

 Kanpo estekak 

Kategoria:Kaliforniako aktoreak
Kategoria:Ameriketako Estatu Batuetako emakume aktoreak
Kategoria:XXI. mendeko aktoreak
Kategoria:Aktore autistak
Kategoria:Pertsona autisten eskubideen aldeko ekintzaileak